АҞӘА, жәабран 5-Sputnik. Аԥсуа ҿар алахәхоит Аҿар рышықәс аҳәаақәа ирҭагӡаны имҩаԥгахо акультуратәи аспорттәи унагӡатәқәа, Шәача, абри азы еиқәшаҳаҭхеит Шәачеи Аҟәеи ақалақьқәа рхадацәа реиԥылараҿы, иаанацҳауеит ақалақь ахадара апресс-маҵзура.
"Аԥсни Урыстәылеи рыбжьара ишьақәырӷәӷәоуп астратегиатә еиҩызара. Сгәыӷуеит, ҳаимабзиара ҳақалақьқәа руааԥсыра рзы ихәарҭахап", - ҳәа иҳәеит Беслан Ешба.
Алексеи Копаигородски иазгәеиҭеит, Аҟәа ақалақь ахадеи иареи реиқәшәара атуризми, аспорти, акультуреи, аҿартә политикеи рхырхарҭақәа рҟны аусеицуразы ауасхыр азышьҭанаҵуеит ҳәа.
Аганқәа иара убас иалацәажәеит ахәаахәҭра-аекономикатә усеицуразы, хаҭала аԥсуа ган аалыҵ Шәача аӡыргаразы, Шәачатәи аалыҵ Аҟәа ацәыргақәҵаразы, иара убас еиқәшаҳаҭхеит афорумқәеи, ацәыргақәҵақәеи, ақыҭанхамҩатә аалыҵқәа рџьармыкьақәа реицалахәхара.
Иара убас шәаԥхьар ҟалоит:
- Аԥсны 2021 шықәсазы миллионҩык инареиҳаны аԥсшьацәа ирзыԥшуп
-
Аԥсни Урыстәылеи ртуристтә усбарҭақәа аусеицуразы Амеморандум рнапы аҵарҩит